CELEX: 62010CA0079
Language: lv
Date: 2011-12-01 00:00:00
Title: Lieta C-79/10: Tiesas (ceturtā palāta) 2011. gada 1. decembra spriedums ( Bundesfinanzhof (Vācija) lūgums sniegt prejudiciālu nolēmumu) — Systeme Helmholz GmbH/Hauptzollamt Nürnberg (Direktīva 2003/96/EK — Nodokļu uzlikšana energoproduktiem un elektroenerģijai — 14. panta 1. punkta b) apakšpunkts — Energoproduktu, ko paredzēts lietot par degvielu lidojumos, atbrīvošana no nodokļa — Lidaparāta izmantošana nekomerciālos nolūkos — Piemērošanas joma)

4.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 32/5
            
         Tiesas (ceturtā palāta) 2011. gada 1. decembra spriedums (Bundesfinanzhof (Vācija) lūgums sniegt prejudiciālu nolēmumu) — Systeme Helmholz GmbH/Hauptzollamt Nürnberg
   
   (Lieta C-79/10) (1)
   
   (Direktīva 2003/96/EK - Nodokļu uzlikšana energoproduktiem un elektroenerģijai - 14. panta 1. punkta b) apakšpunkts - Energoproduktu, ko paredzēts lietot par degvielu lidojumos, atbrīvošana no nodokļa - Lidaparāta izmantošana nekomerciālos nolūkos - Piemērošanas joma)
   2012/C 32/08
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītāja: Systeme Helmholz GmbH
   
   
      Atbildētāja: Hauptzollamt Nürnberg
   
   
      Priekšmets
   
   Lūgums sniegt prejudiciālu nolēmumu — Bundesfinanzhof — Padomes 2003. gada 27. oktobra Direktīvas 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai (OV L 283, 51. lpp.), 11. panta 3. punkta, 14. panta 1. punkta b) apakšpunkta, 15. panta 1. punkta j) apakšpunkta interpretācija — Energoproduktiem, kas piegādāti izmantošanai par degvielu gaisa satiksmē, paredzēta nodokļa atbrīvojuma piemērojamība — Valsts tiesiskais regulējums, kurā šis atbrīvojums ir paredzēts tikai aviosabiedrībām — Uzņēmuma un privātām vajadzībām veikti lidojumi ar lidmašīnu, kas pieder uzņēmumam, kas nav aviosabiedrība
   
      Rezolutīvā daļa:
   
   
               1)
            
            
               Padomes 2003. gada 27. oktobra Direktīvas 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai, 14. panta 1. punkta b) apakšpunkts ir interpretējams tādējādi, ka šajā tiesību normā paredzēto atbrīvojumu no nodokļa par lidmašīnu degvielu nevar saņemt tāds uzņēmums, kāds tiek aplūkots pamata lietā un kas komercdarbības veikšanai izmanto tam piederošu lidmašīnu, lai nodrošinātu tā darbinieku nokļūšanu pie klientiem vai uz izstādēm, jo šī pārvietošanās tieši nav saistīta ar gaisa pārvadājumu pakalpojumiem par atlīdzību, ko sniedz šis uzņēmums;
            
         
               2)
            
            
               Direktīvas 2003/96 15. panta 1. punkta j) apakšpunkts ir interpretējams tādējādi, ka degviela, kas tiek izmantota, lai veiktu turp un atpakaļ lidojumus uz lidmašīnu darbnīcu, neietilpst šīs tiesību normas piemērošanas jomā.
            
         
      (1)  OV C 113, 01.05.2010.